Friday, 05 July 2019 07:09 | Written by sysadmin
Értesítjük a Tisztelt Péceli Felhasználókat, hogy a nyár folyamán a vasút alatti ivóvíznyomóvezetékek cseréje miatt több alkalommal részleges vízhiány várható a város egyes területein.
Az egyes munkák várható kezdetéről és befejezéséről természetesen külön értesítést fogunk közreadni.
A kivitelezés következtében a település területén időszakosan zavarossá válhat a szolgáltatott víz, ezért az egyes munkák befejezését követően – a szolgáltatás helyreállításával együtt – haladéktalanul megkezdjük a hálózat tűzcsapokon keresztül történő átmosását. Ezzel a módszerrel azonban a bekötővezetékekben és a házi vízhálózatban megjelenő elszíneződést okozó anyagokat nem lehet eltávolítani, az, kizárólag a felhasználó által történő vízfolyatással távolítható el.